10.

V položke 5 písm. h) špecifikácie výrobku (Pozberová úprava) sa text: „Dnes sa to stále praktizuje a výrazne to prispieva k vysokej kvalite zemiakov. Po dozretí zemiakov každý výrobca nahlási družstvu svoju úrodu a následne v závislosti od záznamov o úrode sa rozdeľujú vrecia podľa prednostného poradia. Po počiatočnom pretriedení kopy na poli sa zemiaky zbalia do vriec a agronóm na poli uskutoční prvú kontrolu kvality. Šarže uznané za vhodné sa prepravia do baliarne, kde sa uskutoční druhá kontrola kvality, pri ktorej sa odstránia nevyhovujúce hľuzy, aby mohli byť zemiaky opäť zabalené a označené za skontrolované.“ mení takto: „Dnes sa to stále praktizuje a výrazne to prispieva k vysokej kvalite zemiakov určených na ďalšie sadenie, pričom v prípade zemiakov určených na spotrebu je tento postup teraz dobrovoľný. Po zbere a prvom triedení, ktoré musí prebehnúť hneď po vyoraní zemiakov, miestni výrobcovia môžu prípadne prepraviť zemiaky určené na spotrebu do moderných chladiarenských skladov, ktoré sú teraz súčasťou baliarenských zariadení na ostrove a ktoré predtým neexistovali. Zemiaky určené na spotrebu si tu udržia svoje typické kvalitatívne vlastnosti aj počas niekoľkých mesiacov, kým sa nerozvezú k cieľovým spotrebiteľom po celom Grécku. Dozrievanie pod slamou už nie je povinné v prípade zemiakov určených na spotrebu pretože: a) ak sa zemiaky určené na spotrebu ihneď po zbere prepravia vo vreciach alebo v nádobách do vhodných skladovacích zariadení a udržujú sa v správnych podmienkach (teplota a vlhkosť), sú menej náchylné na napadnutie psotou zemiakovou, pretože podľa pozorovaní miestnych agronómov sa jej rast v dnešných chladiarenských skladoch spomaľuje, a b) ak sa zemiaky určené na spotrebu priamo po zbere prepravia do chladiarenských skladov, ich kvalita môže byť skontrolovaná pred balením do šarží, pretože životný cyklus plesne zemiakovej sa v chladných podmienkach zrýchli a všetky nakazené hľuzy môžu byť odstránené ešte pred predajom. Po počiatočnom pretriedení na poli sa zemiaky umiestnia do vriec alebo nádob a agronóm na poli uskutoční prvú kontrolu kvality. Šarže uznané za vhodné sa prepravia do baliarne, kde sa uskutoční druhá kontrola kvality, pri ktorej sa odstránia nevyhovujúce hľuzy, aby mohli byť zemiaky opäť zabalené a označené za skontrolované.“ Zodpovedajúcim spôsobom sa text v bode 3.4 [predtým bod 3.5] jednotného dokumentu: „Tieto etapy sa musia uskutočňovať vo vymedzenej zemepisnej oblasti, pretože miestni pestovatelia zemiakov nadobudli zručnosti, ktoré zaručujú včasnosť zberu pri maximálnom využití parametrov miestneho prostredia (obdobie sadenia v súčinnosti so zrážkami). Pestovatelia navyše po vyoraní hľúz využívajú špecifický postup, ktorý spočíva v prikrytí hľúz slamou, aby šupka zemiakov zosilnela a stala sa odolnejšou pri preprave a súčasne aby sa zacelili rôzne povrchové poškodenia.“ mení takto: „Tieto etapy sa musia uskutočňovať vo vymedzenej zemepisnej oblasti, pretože miestni pestovatelia zemiakov nadobudli zručnosti, ktoré zaručujú včasnosť zberu pri maximálnom využití parametrov miestneho prostredia (obdobie sadenia v súčinnosti so zrážkami). Pestovatelia navyše po vyoraní hľúz využívajú špecifický postup, ktorý spočíva v prikrytí hľúz slamou, aby šupka zemiakov zosilnela a stala sa odolnejšou pri preprave a súčasne aby sa zacelili rôzne povrchové poškodenia. Tento postup je povinný v prípade zemiakov, ktoré budú použité ako sadbové zemiaky, a dobrovoľný v prípade zemiakov určených na spotrebu.“ Zodpovedajúcim spôsobom sa veta v bode 5.1.C. jednotného dokumentu: „Ďalšou špecifickou črtou pestovania zemiakov na ostrove Naxos je postup, pri ktorom sa nechávajú vyorané hľuzy, ktoré budú použité ako sadbové zemiaky, dozrievať prikryté slamou.“ mení takto: „Ďalšou špecifickou črtou pestovania zemiakov na ostrove Naxos je postup, pri ktorom sa nechávajú vyorané hľuzy, ktoré budú použité ako sadbové zemiaky, dozrievať prikryté slamou. V prípade zemiakov určených na spotrebu zostáva tento postup na dobrovoľnej báze.“ Zodpovedajúcim spôsobom sa text v bode 5.3 jednotného dokumentu s názvom „Príčinná súvislosť medzi zemepisnou oblasťou a akosťou alebo typickou vlastnosťou výrobku“: „Miestni pestovatelia zemiakov po vyoraní hľúz uskutočňujú na poli prvé triedenie so zámerom oddeliť nečistoty a poškodené hľuzy. Zemiaky, ktoré budú slúžiť ako sadbové zemiaky, sa potom ukladajú do kôp na poli a prikrývajú sa vrstvou slamy a vrstvou nadzemných častí rastliny zemiakov, ktoré ich ochránia pred slnkom. Obdobie dozrievania na poli zlepšuje skladovacie vlastnosti výrobku: šupka sa spevňuje a hrubne, čím sa stáva odolnejšou pri preprave, zaceľujú sa povrchové poškodenia a znižuje sa obsah toxických glykoalkaloidov. Zemiaky určené na spotrebu sa ihneď po zbere prepravia do spoločností zaoberajúcich sa triedením, skladovaním, balením zemiakov „Patata Naxou“ a obchodovaním s nimi, kde sa skladujú vo vhodných podmienkach (teplota a vlhkosť).“ mení takto: „Miestni pestovatelia zemiakov po vyoraní hľúz uskutočňujú na poli prvé triedenie so zámerom oddeliť nečistoty a poškodené hľuzy. Zemiaky, ktoré budú slúžiť ako sadbové zemiaky, sa potom ukladajú do kôp na poli a prikrývajú sa vrstvou slamy a vrstvou nadzemných častí rastliny zemiakov, ktoré ich ochránia pred slnkom. V prípade zemiakov určených na spotrebu zostáva tento postup na dobrovoľnej báze. Obdobie dozrievania na poli zlepšuje skladovacie vlastnosti výrobku: šupka sa spevňuje a hrubne, čím sa stáva odolnejšou pri preprave, zaceľujú sa povrchové poškodenia a znižuje sa obsah toxických glykoalkaloidov. Naopak, zemiaky určené na spotrebu sa môžu ihneď po zbere prepraviť do spoločností zaoberajúcich sa triedením, skladovaním, balením zemiakov „Patata Naxou“ a obchodovaním s nimi, kde sa skladujú vo vhodných podmienkach (teplota a vlhkosť).“ Zodpovedajúcim spôsobom sa text v položke 6.c.I. špecifikácie výrobku s názvom „Súvislosť medzi kvalitou výrobku a zemepisnou oblasťou“: „Ďalšou špecifickou črtou pestovania zemiakov na ostrove Naxos, ktorá výrazne prispieva k vysokej kvalite miestnych zemiakov, ktoré budú použité ako sadbové zemiaky, je postup, pri ktorom sa nechávajú vyorané hľuzy dozrievať na poli prikryté slamou. Šupka sa spevňuje, čím sa znižuje riziko sekundárneho napadnutia škodcami a zemiaky sa tak chránia pred poškodením pri preprave (príloha 23). Týmto postupom sa tiež znižuje riziko zvyšovania obsahu glykoalkaloidov (toxínov) v hľuzách pri ďalšej manipulácii (príloha 24).“ mení takto: „Ďalšou špecifickou črtou pestovania zemiakov na ostrove Naxos, ktorá výrazne prispieva k vysokej kvalite miestnych zemiakov, ktoré budú použité ako sadbové zemiaky, je postup, pri ktorom sa nechávajú vyorané hľuzy dozrievať na poli prikryté slamou. Šupka sa spevňuje, čím sa znižuje riziko sekundárneho napadnutia škodcami a zemiaky sa tak chránia pred poškodením pri preprave (príloha 23). Týmto postupom sa zároveň znižuje riziko zvyšovania obsahu glykoalkaloidov (toxínov) v hľuzách pri ďalšej manipulácii (príloha 24). Dozrievanie pod slamou na poli je povinným pozberovým postupom v prípade zemiakov, ktoré budú použité ako sadbové zemiaky, a dobrovoľným postupom v prípade zemiakov určených na spotrebu. Po zbere a prvom triedení, ktoré musí prebehnúť hneď po vyoraní zemiakov, miestni výrobcovia môžu prípadne prepraviť zemiaky určené na spotrebu do moderných chladiarenských skladov, ktoré sú teraz súčasťou baliarenských zariadení na ostrove a ktoré predtým neexistovali. Zemiaky určené na spotrebu si tu udržia svoje typické kvalitatívne vlastnosti aj počas niekoľkých mesiacov, kým sa nerozvezú k cieľovým spotrebiteľom po celom Grécku.“ Dôvodom týchto zmien je to, že v marci v roku 2011, keď bola schválená registrácia zemiakov „Patata Naxou“ ako CHZO, bola prevažná časť vyprodukovaných zemiakov určená na ďalšie sadenie, pričom za posledných šesť rokov je väčšina produkcie „Patata Naxou“ určená na spotrebu a ako sadbové zemiaky sa použije len malý podiel. Z tohto dôvodu dozrievanie pod slamou už nemusí byť povinné v prípade zemiakov určených na spotrebu. Pokles dopytu po sadbových zemiakoch je prevažne dôsledkom silnej konkurencie, ktorú v posledných rokoch predstavujú sadbové zemiaky z Cypru. Tie sa zbierajú skôr ako na ostrove Naxos a sú teda vhodné na skoré sadenie v rôznych oblastiach Grécka. Dozrievanie pod slamou na poli je povinné ako doteraz v prípade zemiakov, ktoré budú použité ako sadbové zemiaky, pretože zemiaky „Patata Naxou“ pod prikrývkou dozrievajú a spevňuje sa a hrubne im šupka, čím sa stávajú odolnejšími pri preprave a zaceľujú sa povrchové poškodenia. Tieto vlastnosti sú potrebné, pretože sadbové zemiaky sa skladujú dlhý čas až do nasledujúceho vegetačného obdobia a prepravujú sa do veľkých vzdialeností po celom Grécku. Týmto postupom sa zároveň znižuje riziko zvyšovania obsahu glykoalkaloidov (toxínov) v sadbových zemiakoch pri ďalšej manipulácii. Dozrievanie pod slamou už nie je povinné v prípade zemiakov určených na spotrebu, pretože: a) ak sa zemiaky určené na spotrebu ihneď po zbere prepravia vo vreciach alebo v nádobách do vhodných skladovacích zariadení a udržujú sa v správnych podmienkach (teplota a vlhkosť), sú menej náchylné na napadnutie psotou zemiakovou, pretože podľa pozorovaní miestnych agronómov sa jej rast v dnešných chladiarenských skladoch spomaľuje, a b) keďže sa zemiaky určené na spotrebu priamo po zbere prepravia do chladiarenských skladov, ich kvalita môže byť skontrolovaná pred balením do šarží, pretože životný cyklus plesne zemiakovej sa v chladných podmienkach zrýchli a všetky nakazené hľuzy môžu byť odstránené ešte pred predajom. Preprava výrobku do moderných chladiarenských skladov po zbere a prvé triedenie na poli tak pomáhajú zlepšiť kvalitatívne vlastnosti výrobku „Patata Naxou“ (zemiakov určených na spotrebu). Zmena v texte „po dozretí zemiakov každý výrobca nahlási družstvu svoju úrodu a následne v závislosti od záznamov o úrode sa rozdeľujú vrecia podľa prednostného poradia“ sa vypúšťa v dôsledku zmien v položke „Dôkaz o pôvode“. A napokon dôvodom pridania nádob ako ďalšej možnosti na prepravu a uskladnenie popri vreciach je skutočnosť, že zemiaky tak utrpia menšie škody a ich kvalita sa teda nezhorší, pretože v nádobách sa menej obíjajú ako vo vreciach, lepšie dýchajú pri uskladnení a tým pádom dlhšie vydržia.